Nasjonalforsamlingens president (Pakistan)

Nasjonalforsamlingens president (urdu: اسپیکر قومی اسمبلی) er leder for underhuset til Pakistans parlament.

Embetet har sine røtter tilbake til 1947 og ble gjenopprettet i 1973. Nasjonalforsamlingens president er nummer to i suksesjonsrekkefølgen til embetet som Pakistans president og nummer fire i rangordenen etter presidenten, statsministeren og Senatets formann. Nasjonalforsamlingens president skal være partiløs.

Ifølge Pakistans grunnlov av 1973 skal Nasjonalforsamlingens dagsorden – under dens første møte etter et allment valg – utelukkende inneholde valg av president og visepresident blant dens medlemmer.

Når embetet som president er ledig, presidenten er fraværende eller ute av stand til å utøve sine funksjoner av en hvilken som helst  årsak, skal visepresidenten fungere som president. Hvis visepresidenten også er fraværende eller ute av stand til å fungere som president av en hvilken som helst årsak, skal et medlem – slik det er fastsatt i forsamlingens prosedyreregler – presidere over forsamlingens møte.

Embetene som president eller visepresident blir ledige, dersom innehaveren fratrer embetet, opphører å være medlem av forsamlingen eller blir fjernet fra embetet gjennom en resolusjon fra forsamlingen, som det har blitt varslet om minst syv dager i forveien og som blir vedtatt av et flertall av forsamlingens medlemmer. 

Når Nasjonalforsamlingen er oppløst, skal presidenten fortsette i sitt embete fram til den personen, som den neste forsamlingen har valgt som president, trer inn i embetet.

Presidenter

Referanser 

Pakistan
Pakistanske politikere